Diari Oficial de la Generalitat Valenciana


Sumari del DOGV 8656, del 15-10-2019 (2019/9670)

RESOLUCIÓ de 8 d'octubre de 2019, de la Conselleria d'Educació, Cultura i Esport, per la qual s'inscriu en el Registre de Centres de la Comunitat Valenciana el centre docent britànic Phoenix International School, de San Miguel de Salinas.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8656

Data del DOGV
:   15-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9670


Data del document
:   08-10-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 d'octubre de 2019, de la Conselleria d'Educació, Cultura i Esport, per la qual s'inscriu en el Registre de Centres de la Comunitat Valenciana el centre docent britànic Phoenix International School, de San Miguel de Salinas. [2019/9670]  
Antecedents de fet  
  
Primer. En data 10 de juny de 2019, el representant legal del centre docent estranger Phoenix International School, codi de centre 52836448, de San Miguel de Salinas, sol·licita autorització per a l'obertura i funcionament del centre sota el sistema educatiu britànic per a alumnes de nacionalitat estrangera.  
Segon. La titularitat del centre ha presentat un certificat expedit per la representació diplomàtica britànica acreditada a Espanya, Fundació British Council, amb validesa fins a desembre de 2021, on es constata el compliment dels requisits del país d'origen per a impartir ensenyaments des del curs Reception (de 4 a 5 anys) fins al curs Year 13 (de 17 a 18 anys) del currículum britànic, per a una capacitat de 150 alumnes; abans de l'expiració d'aquest termini ha de ser inspeccionat i ha de rebre la carta d'acreditació.  
Tercer. Consta en l'expedient un informe favorable de la Unitat Tècnica de la Direcció Territorial d'aquesta conselleria a Alacant, de data 4 d'octubre de 2019, de conformitat amb el que estableix l'article 6 del Reial decret 806/1993, de 28 de maig, sobre règim de centres docents estrangers a Espanya.  
  
Fonaments de dret  
  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
2n. De conformitat amb l'article 18 del Reial decret 806/1993, de 28 de maig, sobre règim de centres docents estrangers a Espanya, «els centres als quals es refereix l'apartat 1.b de l'article 3 d'aquest reial decret impartiran exclusivament ensenyaments d'un sistema educatiu estranger i hauran d'inscriure's d'acord amb el que s'estableix en l'article 7».  
  
De conformitat amb això, resolc:  
  
Primer  
Inscriure el centre següent en el Registre de Centres Docents de la Comunitat Valenciana, en els termes i condicions que a continuació s'especifiquen:  
  
Codi: 73887342.  
Denominació genèrica del centre: centre docent privat estranger.  
  
Denominació específica del centre: Phoenix International School.  
Titular: Phoenix International School, SL.  
Domicili: carrer d'Albacete, s/n. Urbanització Las Comunicaciones.  
Localitat: San Miguel de Salinas 03957.  
Província: Alacant.  
  
  
Ensenyaments que s'inscriuen i capacitat:  
S'inscriu la impartició dels ensenyaments del currículum britànic des del curs Reception (de 4 a 5 anys) fins al curs de Year 13 (de 17 a 18 anys), amb capacitat màxima per a 150 alumnes, tots ells de nacionalitat estrangera.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de notificar-se.  
  
València, 8 d'octubre de 2019.- El secretari autonòmic d'Educació i Formació Professional: Miguel Soler Gracia.